**Ministru kabineta noteikumu projekta  
“Grozījumi Ministru kabineta 2015. gada 8. decembra noteikumos Nr. 695 “Valsts un Eiropas Savienības atbalsta piešķiršanas kārtība pasākuma “Konsultāciju pakalpojumi, lauku saimniecību pārvaldības un lauku saimniecību atbalsta pakalpojumi” apakšpasākumā “Atbalsts konsultāciju pakalpojumu izmantošanas veicināšanai”””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt valsts un Eiropas Savienības atbalsta piešķiršanas nosacījumus Eiropas Lauksaimniecības fonda lauku attīstībai līdzfinansētās Latvijas Lauku attīstības programmas 2014.–2020. gadam pasākuma “Konsultāciju pakalpojumi, lauku saimniecību pārvaldības un lauku saimniecību atbalsta pakalpojumi” apakšpasākumam “Atbalsts konsultāciju pakalpojumu izmantošanas veicināšanai””, tādējādi nodrošinot publiskā finansējuma pieejamību ilgtermiņa sadarbības līgumam ar konsultāciju pakalpojuma sniedzēju par uzņēmuma izaugsmes un konkurētspējas veicināšanu, paplašinot gala labuma guvēju loku, kas var saņemt konsultācijas par ekonomiskajiem jautājumiem, kā arī palielinot maksimālo atbalsta apmēru vienam gala labuma guvējam.  Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 8. decembra noteikumi Nr. 695 „Valsts un Eiropas Savienības atbalsta piešķiršanas kārtība pasākuma “Konsultāciju pakalpojumi, lauku saimniecību pārvaldības un lauku saimniecību atbalsta pakalpojumi” apakšpasākumā “Atbalsts konsultāciju pakalpojumu izmantošanas veicināšanai”” (turpmāk – noteikumi Nr. 695) nosaka kārtību, kādā piešķir valsts un Eiropas Savienības atbalstu konsultāciju pakalpojumu izmantošanas veicināšanai saskaņā ar Eiropas Parlamenta un Padomes 2013. gada 17. decembra Regulas (ES) Nr. [1305/2013](http://eur-lex.europa.eu/eli/reg/2013/1305?locale=LV) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr. [1698/2005](http://eur-lex.europa.eu/eli/reg/2005/1698?locale=LV) (turpmāk – Regula Nr. 1305/2013) 15. pantu, kā arī Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L193) (turpmāk – Regula Nr. 702/2014), 39. pantu.  Izvērtējot no Eiropas Lauksaimniecības fonda lauku attīstībai (turpmāk – ELFLA) līdzfinansētās Latvijas Lauku attīstības programmas 2014.–2020. gadam (turpmāk – LAP) pasākuma “Konsultāciju pakalpojumi, lauku saimniecību pārvaldības un lauku saimniecību atbalsta pakalpojumi” apakšpasākuma “Atbalsts konsultāciju pakalpojumu izmantošanas veicināšanai”” (turpmāk ‑ apakšpasākums) prasības un uzklausot Lauku atbalsta dienesta (turpmāk – LAD) pieredzi par pasākuma administrēšanu un nozares pārstāvju viedokli par tā īstenošanu, ir konstatēts, ka nepieciešami grozījumi noteikumos Nr. 695.  Grozījumi apakšpasākumā ir apspriesti un atbalstīti LAP uzraudzības komitejas sēdē 06.02.2020. LAP uzraudzības komitejas sastāvs, kurā ietilpst gan ministriju, gan citu valsts pārvalžu iestāžu, gan nozares nevalstisko organizāciju pārstāvji, ir noteikts saskaņā ar Ministru kabineta 2014. gada 30. septembra noteikumiem Nr. 599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”.  2020. gada 6. martā Latvija, ievērojot Regulas Nr. 1305/2013 11. panta “b” punktu, iesniedza Komisijai lūgumu grozīt LAP.  Ievērojot Eiropas Komisijas 2020. gada 3. aprīļa Īstenošanas lēmumu, ar ko apstiprina grozījumu Latvijas lauku attīstības programmā atbalstam no Eiropas Lauksaimniecības fonda lauku attīstībai un groza Īstenošanas lēmumu C(2015) 839 CCI 2014LV06RDNP001, Komisija ir secinājusi, ka ierosinātais LAP grozījums atbilst Regulai (ES) Nr. 1303/2013, Regulai Nr. 1305/2013 un partnerības nolīgumam ar Latviju, kurš apstiprināts ar Komisijas 2014. gada 20. jūnija Īstenošanas lēmumu C(2014) 4237 un kurā jaunākie grozījumi izdarīti ar Komisijas 2017. gada 30. novembra Īstenošanas lēmumu C(2017) 7979, un būtu apstiprināms. Tādējādi Eiropas Komisija ir izvērtējusi un apstiprinājusi LAP grozījumus, nosakot arī mazo un vidējo uzņēmumu (MVU) apgrozījuma sliekšņus apakšpasākumā, un atzinusi tos par atbilstošiem Regulas Nr. 1305/2013 nosacījumiem.  Latvija pieder pie valstīm ar nozīmīgu mazo saimniecību īpatsvaru, kas norāda uz šo saimniecību ievērojamo sociālekonomisko nozīmi. Latvijā mazās saimniecības (ar standartizlaidi līdz 50 000 EUR) veido 94 % no saimniecību kopskaita un aizņem 44 % no lauksaimniecībā izmantojamas zemes platībām.  Latvijas mazo saimniecību attīstībai visnozīmīgākie šķēršļi ir ražošanas aktīvu trūkums, kā arī grūtības finansējuma piesaistē ilgtermiņa investīcijām un apgrozāmajiem līdzekļiem, sliktā tirgus infrastruktūra. Līdzšinējiem atbalsta pasākumiem ir bijusi pozitīva ietekme, tomēr tie bijuši nepietiekami, lai atrisinātu mazo saimniecību tirgus spējas problēmas un dotu pietiekamu ieguldījumu to ekonomiskajā attīstībā. Turklāt mazajām saimniecībām pašu finansiālie resursi kopumā ir niecīgi. Zināšanu un attiecīgā reāli pieejamā atbalsta trūkums ir galvenie faktori, kas kavē arī inovācijas.  Izmantojot atbalstu konsultāciju pakalpojumiem par ekonomiskajiem jautājumiem, daļa saimniecību (juridiska vai fiziska persona, kas veic saimniecisko darbību) ir palielinājušas apgrozījumu un kāpinājušas ražošanas rādītājus, tā ka šo saimniecību apgrozījums ir pieaudzis un pārsniedz 15 000 EUR. Līdz šim konsultāciju pakalpojumu par ekonomiskajiem jautājumiem bija iespēja saņemt mazajām saimniecībām, kuru apgrozījums pēdējā noslēgtajā gadā nepārsniedz 15 000 EUR. Tomēr, ievērojot mazo saimniecību īpatsvaru Latvijas lauksaimniecībā un to nozīmi lauku teritoriju apdzīvotības saglabāšanā, kā arī grūtības, ar kādām tās saskaras, realizējot savu produkciju tirgū, nepieciešams paaugstināt minēto slieksni līdz 30 000 EUR, lai konsultācijas par ekonomiskajiem jautājumiem varētu saņemt plašāks mazo saimniecību loks. Atbilstoši tiek precizēts noteikumu Nr. 695 9.3. apakšpunkts.  Vienlaikus, lai saimniecības (juridiska vai fiziska persona, kas veic saimniecisko darbību), kuru apgrozījums pārsniedz 30 000 EUR slieksni, bet vēl nepārsniedz 70 000 EUR slieksni, motivētu tālākai izaugsmei un attīstībai, būtisks ir zinošu speciālistu atbalsts, kas palīdzētu izvirzīt mērķus uzņēmuma attīstībai un ilgtermiņā sekmētu arī to sasniegšanu. Lai šīs saimniecības spētu iekļauties tirgū, potenciāli piesaistīt arī investīcijas un gudri saimniekot savā uzņēmumā, nepieciešamas sniegt konsultatīvu atbalstu šādu saimniecību attīstībai, nodrošinot iespēju saimniecībām saņemt kompleksu pakalpojumu grozu uzņēmuma izaugsmes un konkurētspējas sekmēšanai. Šāds komplekss pakalpojumu grozs ietvertu ne tikai konsultācijas par obligātās apsaimniekošanas prasībām, labiem lauksaimniecības un vides apstākļu standartiem vai augu aizsardzības līdzekļu lietošanu un atbilstību augu aizsardzības vispārīgiem principiem, bet arī konsultācijas un atbalstu saimniecības vadībai, biznesa plāna izstrādei, ekonomiskai dzīvotspējai, risku izvērtēšanai, saimniecības darbības virzienu izvērtēšanai, mārketinga pasākumiem u.c. jomām, sadarbībā ar konsultantiem izvirzot konkrētus mērķus un uzdevumus saimniecības attīstībai. Tādēļ noteikumi Nr. 695 tiek papildināti ar 9.5. apakšpunktu, attiecīgi precizējot arī apakšpasākuma mērķi noteikumu 2. punktā.  Tā kā saimniecības ar mazu apgrozījumu lielākoties ražo produkciju pašpatēriņam un tikai nelielu daļu realizē tirgū, līdzšinējā konsultāciju nodrošinātāju pieredze liecina, ka šīm saimniecībām visvairāk piemērots ir atsevišķu individuālu konsultāciju atbalsts, tostarp par ekonomiskiem jautājumiem. Savukārt saimniecības, kuru apgrozījums pārsniedz 30 000 *euro*, bet nepārsniedz 70 000 *euro*, jau ir vairāk uz tirgu orientētas, tādēļ tām ir svarīgs komplekss konsultatīvais atbalsts par saimniecības darbības virzienu, risku izvērtēšanu, ražošanas efektivizāciju, mārketinga, pārdošanas u.tml. jautājumiem.  Noteikumu Nr. 695 9.1.–9.4. apakšpunktā minētās atsevišķās individuālās konsultācijas ir pieejamas jebkuram šo noteikumu 4. punktā minētajam gala labuma guvējam.  Noteikumu projekta 9.5. apakšpunkts attiecas uz konsultācijām, par kuru saņemšanu tiks slēgts ilgtermiņa sadarbības līgums. Tā kā pieejamie finanšu resursi un cilvēkresursu kapacitāte ir ierobežota, nepieciešams noteikt saimniecību atlases kritēriju tikai šīm specifiskajām konsultācijām, par kurām tiks slēgts ilgtermiņa sadarbības līgums.  Saimniecības šim atbalstam atlasīs LAD. Noteikumi Nr. 695 tiek papildināti ar gala labuma guvēju atlases kārtību.  Tehnisks precizējums noteikumu Nr. 695 13. punktā nepieciešams, jo, papildinot noteikumus ar gala labuma guvēju atlases kārtību, LAD Elektroniskās pieteikšanās sistēmas saīsinājums pirmo reizi būs minēts jau iepriekš.  Atbilstoši noteikumos Nr. 695 atbalstāmajiem konsultāciju veidiem, ņemot vērā arī ilgtermiņa sadarbības ar konsultāciju pakalpojuma sniedzēju iespējamību, tiek precizēti iesniedzamie dokumenti, tos dokumentus, kas jāiesniedz, ja nepieciešamas atsevišķas konsultācijas, nošķirot no dokumentiem, kas jāiesniedz, ja ir noslēgts vairāku gadu sadarbības līgums ar konsultāciju pakalpojuma sniedzēju.  Lai saimniecībām (gala labuma guvējiem), kas atbalsta periodā aktīvi līdz šim izmantojušas konsultāciju pakalpojumus un jau ir sasniegušas noteikto limitu uz vienu gala labuma guvēju, neliegtu iespēju uzlabot saimniecības darbību ar konsultatīvu atbalstu, ir paredzēts palielināt noteikto atbalsta apmēra slieksni no 1500 līdz 3000 EUR. Maksimālais atbalsta apmērs vienam gala labuma guvējam, ja tiek noslēgts vairāku gadu sadarbības līgums par uzņēmuma izaugsmes un konkurētspējas veicināšanu, noteikts 8500 EUR.  Ņemot vērā noteiktos atbalsta apmēra sliekšņus, noteikumi Nr. 695 tiek papildināti ar prasību, ka atbalsts par vienu konsultāciju nepārsniedz 1500 EUR, kā tas noteikts Regulā Nr. 1305/2013 un Regulā Nr. 702/2014. Tāpat noteikumi papildināti ar prasību, ka no brīža, kad gala labuma guvējs paraksta vairāku gadu sadarbības līgumu, tas nevar saņemt atbalstu par atsevišķām konsultācijām, kas minētas noteikumu Nr. 695 9.1.–9.4. apakšpunktā.  Atbilstoši noteikumu Nr. 695 9.3. apakšpunktam precizēta reģistrācijas veidlapa, kā arī noteikumi papildināti ar veidlapu “Pieteikums sadarbības līgumam uzņēmuma izaugsmes un konkurētspējas veicināšanai”.  Tā kā jaunā Kopējās lauksaimniecības politikas (turpmāk – KLP) reforma un likumdošanas procedūra, ievērojot būtiskas izmaiņas, kas tiek plānotas un par kurām jāvienojas, netiks pabeigta laicīgi, lai dalībvalstis un Eiropas Komisija (turpmāk – EK) varētu sagatavot visus elementus, kas vajadzīgi, lai atbilstoši EK sākotnējam priekšlikumam jauno tiesisko regulējumu un KLP stratēģiskos plānus sāktu piemērot no 2021. gada 1. janvāra, EK piedāvā 2019. gada 31. oktobra priekšlikumu Eiropas Parlamenta un Padomes Regulai, ar kuru nosaka konkrētus pārejas noteikumus Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) atbalstam 2021. gadā un ar kuru attiecībā uz līdzekļiem un to sadalījumu 2021. gadam groza Regulu (ES) Nr. 228/2013, (ES) Nr. 229/2013 un (ES) Nr. 1308/2013, un ar kuru attiecībā uz līdzekļiem un piemērošanu 2021. gadā groza Regulu (ES) Nr. 1305/2013, (ES) Nr. 1306/2013 un (ES) Nr. 1307/2013 (turpmāk – Pārejas regula). Tiek rosināts vēl vienu gadu turpināt atbalstu piešķirt saskaņā ar pašreizējo tiesisko regulējumu. Lai nodrošinātu pārejas periodu, būs jāpagarina pastāvošā tiesiskā regulējuma piemērošanas termiņš un jāpielāgo konkrēti noteikumi, lai nodrošinātu to, ka KLP turpinās līdz laikam, kad stājas spēkā jaunā sistēma. Regulu Nr. 1305/2013 turpinās piemērot attiecīgā atbalsta piešķiršanai. Regula Nr. 1305/2013 nav oficiāli ierobežota laikā un tāpēc ir piemērojama līdz tās atcelšanai.  Noteikumu projektā paredzētais atbalsts tiks sniegts no LAP pieejamā finansējuma, nepārsniedzot pasākumam pieejamo finansējumu.  Atbalsta pretendentu un gala labuma guvēju tiesiskā paļāvība tiks nodrošināta, normatīvajā aktā izdarītos grozījumus piemērojot pēc noteikumu projekta stāšanās spēkā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz apakšpasākuma atbalsta pretendentu – juridisku personu, kas atbilst atbalsta saņemšanas nosacījumiem un atbilstoši normatīvajiem aktiem par publisko iepirkumu tiek izvēlēta konsultāciju sniegšanai.  Tiesiskais regulējums ietekmēs arī gala labuma guvējus, kas ir lauksaimniecības un mežsaimniecības nozarē iesaistītās juridiskās un fiziskās personas, kā arī fiziskās personas, kas veic saimniecisko darbību, un lauksaimniecības vai meža zemes īpašnieki vai tiesiskie valdītāji, kas izmantos konsultācijas. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzēts administratīvā sloga pieaugums gala labuma guvējam, atbalsta pretendentam (konsultāciju sniedzējam).  LAD administratīvais slogs nepalielināsies būtiski, jo gala labuma guvēju atlase noteikumu Nr. 695 9.5. apakšpunktā minētajai aktivitātei notiks vienu reizi, turklāt dokumentu iesniegšana un aprite notiek Elektroniskās pieteikšanās sistēmā. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, gada laikā nepārsniegs 200 *euro*, bet mērķgrupai, ko veido juridiskās personas, gada laikā nepārsniegs 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | 1. Eiropas Parlamenta un Padomes (ES) 2013. gada 17. decembra Regula (EK) Nr. [1305/2013](http://eur-lex.europa.eu/eli/reg/2013/1305?locale=LV) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr. [1698/2005](http://eur-lex.europa.eu/eli/reg/2005/1698?locale=LV) (Eiropas Savienības Oficiālais Vēstnesis, 2013. gada 20. decembris, Nr. L347) (turpmāk – Regula Nr. 1305/2013); 2. Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L193) (turpmāk – Regula Nr. 702/2014). | | | |
| 2. | Citas starptautiskās saistības | | | Nav | | | |
| 3. | Cita informācija | | | Nav | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | 1) Regula Nr. 1305/2013;  2) Regula Nr. 702/2014. | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1305/2013 15. panta 4. punkts | | Noteikumu projekta 3. punktā izteiktais noteikumu Nr. 695 9.5.apakšpunkts. | | | Ieviests pilnībā. | | Neparedz stingrākas prasības kā ES tiesību normas |
| Regulas Nr. 702/2014 39. panta 2. punkts | | Noteikumu projekta 3. punktā izteiktais noteikumu Nr. 695 9.5.apakšpunkts. | | | Ieviests pilnībā. | | Neparedz stingrākas prasības kā ES tiesību normas |
| Regulas Nr. 1305/2013 15. panta 8. punkts | | Noteikumu projekta 9. punktā izteiktais noteikumu Nr. 695 21.2 apakšpunkts. | | | Ieviests pilnībā. | | Neparedz stingrākas prasības kā ES tiesību normas |
| Regulas Nr. 702/2014 39. panta 7. punkts | | Noteikumu projekta 9. punktā izteiktais noteikumu Nr. 695 21.2 apakšpunkts. | | | Ieviests pilnībā. | | Neparedz stingrākas prasības kā ES tiesību normas |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Regulas Nr.1305/2013 normas ieviestas pilnībā, neparedzot stingrākas prasības. | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Ministru kabineta noteikumu projekts sagatavots, ievērojot Eiropas Savienības normatīvajos aktos noteiktās prasības. | | | | | |
| Cita informācija | | Nav. | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Projekts šo jomu neskar. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar | | | Projekts šo jomu neskar. | | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | Projekts šo jomu neskar. | | | | |
| Cita informācija | | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu no š.g. 9. aprīļa līdz 23. aprīlim ievietota Zemkopības ministrijas tīmekļvietnes www.zm.gov.lv sadaļā „Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.  Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts elektroniski nosūtīts saskaņošanai Lauksaimnieku nevalstisko organizāciju konsultatīvās padomes pārstāvjiem – biedrībai “Lauksaimnieku organizāciju sadarbības padome”, biedrībai “Zemnieku saeima”, biedrībai “Latvijas lauksaimniecības kooperatīvu asociācija”, biedrībai “Lauksaimniecības statūtsabiedrību asociācija”, biedrībai “Latvijas Bioloģiskās lauksaimniecības asociācija”, biedrībai “Latvijas Jauno zemnieku klubs”, biedrībai “Latvijas Zemnieku federācija” un biedrībai “Lauksaimnieku apvienība”. |
| 3. | Sabiedrības līdzdalības rezultāti | Nozares nevalstiskās organizācijas un nozares pārstāvji atbalsta noteikumu projekta tālāku virzību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Virza 67027029

Sandra.Virza@zm.gov.lv